ઇન્ટરનેટ સાથેનાં ટીવી એ હજી નવો કૉન્સેપ્ટ છે અને પ્રારંભિક તબક્કામાં છે એટલે એની ઘણી મર્યાદાઓ પણ છે, જેમ કે અહીં ડાઉનલોડિંગની કે મેમરીની કોઈ સુવિધા છે નહીં. મતલબ કે તમે ઇન્ટરનેટ જોઈ શકો, એમાંથી કશું લઈ શકો નહીં કે એને અપગ્રેડ પણ કરી શકો નહીં. ઇન્ટરનેટની દુનિયા સતત વિકસતી રહે છે. આથી તમે મસમોટી કિંમત ખર્ચીને સ્માર્ટ ટીવી લઈ આવો અને થોડા સમયમાં એ આઉટડેટેડ થઈ જાય એમ પણ બને. વળી સોશ્યલ નેટવર્કિંગ એ અંગત ક્રિયા છે એટલે જાહેરમાં સૌ ટીવી જોતા હોય ત્યારે ટીવીની સ્ક્રીન પર સૌને દેખાય એમ ફેસબુક, ટ્વિટર પર ધુબાકા મારવામાં કોને રસ પડે? એના કરતાં ટીવી જોતાં-જોતાં લૅપટૉપ પર ચૅટિંગ ન કરીએ?! આમ તો સ્માર્ટ ટીવીને મોટા ભાગનાં વિડિયો-ફૉર્મેટ સર્પોટ કરે છે, પરંતુ ઘણી સાઇટ્સ પરના વિડિયો પ્લે ન થાય એવું પણ શક્ય છે જ. એવું જ ફોટો કે તસવીરોમાં પણ છે.